**IL-POLITIKI TA’ FINANZJAMENT TAS-SISTEMI TAL-EDUKAZZJONI INKLUŻIVA**

**Għodda ta’ Awtoevalwazzjoni tal-Politiki ta’ Finanzjament**

L-Aġenzija Ewropea għall-Ħtiġijiet Speċjali u l-Edukazzjoni Inklużiva (l-Aġenzija) hija organizzazzjoni indipendenti u awtonoma. L-Aġenzija hija kofinanzjata mill-ministeri tal-edukazzjoni fil-pajjiżi membri tagħha u mill-Kummissjoni Ewropea permezz ta’ għotja operattiva fil-programm tal-edukazzjoni tal-Unjoni Ewropea (UE) Erasmus+ (2014–2020).

| Kofinanzjat mill-Programm tal-Unjoni Ewropea Erasmus+ | Is-sostenn tal-Kummissjoni Ewropea għall-produzzjoni ta’ din il-pubblikazzjoni ma jikkostitwixxix l-approvazzjoni tal-kontenut li jirrifletti l-fehmiet tal-awturi biss, u l-Kummissjoni ma tistax tinżamm responsabbli għal kwalunkwe użu li jista’ jsir mill-informazzjoni li hemm fiha. |
| --- | --- |

Il-fehmiet espressi minn kwalunkwe individwu f’dan id-dokument ma jirrappreżentawx neċessarjament il-fehmiet uffiċjali tal-Aġenzija, il-pajjiżi membri tagħha jew il-Kummissjoni.

Il-kontribuzzjonijiet tal-imsieħba tal-proġett lill-attivitajiet tal-proġett tal-Politiki ta’ Finanzjament tas-Sistemi tal-Edukazzjoni Inklużiva huma milqugħin bi gratitudni. Jekk jogħġbok irreferi għal *Il-Politiki ta’ Finanzjament tas-Sistemi tal-Edukazzjoni Inklużiva:* [*Qafas ta’ Gwida għall-Politiki*](https://www.european-agency.org/resources/publications/financing-policies-inclusive-education-systems-policy-guidance-framework)għal-lista tal-kontributuri.

Edituri: Amanda Watkins, Edda Óskarsdóttir u Serge Ebersold

Estratti mid-dokument huma permessi sakemm issir referenza ċara għas-sors. Jekk jogħġbok irreferi għal-liċenzja ta’ Creative Commons li ssir referenza għaliha hawn taħt għal aktar informazzjoni dwar kwistjonijiet ta’ drittijiet tal-awtur. Referenza għal dan ir-rapport għandha ssir kif ġej: L-Aġenzija Ewropea għall-Ħtiġijiet Speċjali u l-Edukazzjoni Inklużiva, 2018. *Il-Politiki ta’ Finanzjament tas-Sistemi tal-Edukazzjoni Inklużiva: Għodda ta’ Awtoevalwazzjoni tal-Politiki ta’ Finanzjament.* (A. Watkins, E. Óskarsdóttir u S. Ebersold, edituri). Odense, id-Danimarka

Bil-għan li tinkiseb aċċessibbiltà ikbar, dan id-dokument huwa disponibbli f’25 lingwa u huwa f’format elettroniku aċċessibbli fuq il-websajt tal-Aġenzija: [www.european-agency.org](http://www.european-agency.org)

Din hija traduzzjoni ta’ test oriġinali bl-Ingliż. Fil-każ ta’ dubju dwar l-akkuratezza tal-informazzjoni fit-traduzzjoni, jekk jogħġbok irreferi għat-test oriġinali bl-Ingliż.

ISBN: 978-87-7110-852-1 (Elettroniku)

| Creative Commons Attribution-ShareAlike logo | © 2018 mill-European Agency for Special Needs and Inclusive Education. *Il-Politiki ta’ Finanzjament tas-Sistemi tal-Edukazzjoni Inklużiva: Għodda ta’ Awtoevalwazzjoni tal-Politiki ta’ Finanzjament.* Dan ix-xogħol huwa Riżorsa Edukattiva Aċċessibbli Fuq il-Web. Dan ix-xogħol huwa liċenzjat skont il-Liċenzja Internazzjonali għal Creative Commons Attribution ShareAlike 4.0. Biex tara kopja ta’ din il-liċenzja, żur http://creativecommons.org/licenses/by-sa/4.0/ jew ibgħat ittra lil Creative Commons, PO Box 1866, Mountain View, CA 94042, USA. |
| --- | --- |

© **European Agency for Special Needs and Inclusive Education 2018**

| Segretarjat | Uffiċċju ta’ Brussell |
| --- | --- |
| Østre Stationsvej 33  DK-5000 Odense C Denmark  Tel: +45 64 41 00 20  [secretariat@european-agency.org](mailto:secretariat@european-agency.org) | Rue Montoyer, 21  BE-1000 Brussels Belgium  Tel: +32 2 213 62 80  [brussels.office@european-agency.org](mailto:brussels.office@european-agency.org) |

[**www.european-agency.org**](http://www.european-agency.org)

Għodda ta’ Awtoevalwazzjoni tal-Politiki ta’ Finanzjament

Il-kwistjonijiet, l-għanijiet u l-objettivi tal-politiki identifikati fil-[*Qafas ta’ Gwida għall-Politiki*](https://www.european-agency.org/resources/publications/financing-policies-inclusive-education-systems-policy-guidance-framework)ġenerali jridu jkunu relatati direttament mal-azzjonijiet ta’ politika li jridu jitwettqu fil-livelli differenti tas-sistemi tal-edukazzjoni inklużiva: tal-iskola, lokali u nazzjonali. Il-qafas tal-kwistjonijiet, l-għanijiet u l-objettivi identifikati fil-*Qafas ta’ Gwida għall-Politiki* jista’ jintuża bħala l-bażi għall-evalwazzjoni tas-sitwazzjonijiet kurrenti relatati mal-politiki ta’ finanzjament u mbagħad biex jiġu identifikati l-azzjonijiet ta’ politika li jridu jittieħdu.

Dan id-dokument jippreżenta għodda ta’ awtoevalwazzjoni li tista’ tintuża biex jiġu esplorati mistoqsijiet dwar politiki relatati mal-finanzjament tas-sistemi ta’ edukazzjoni inklużiva, bħal:

* “Fejn ninsabu fil-preżent?”
* “Fejn irridu nkunu?”
* “Kemm mixjin sew?”

Kif tintuża l-għodda ta’ awtoevalwazzjoni

L-Għodda ta’ Awtoevalwazzjoni tal-Politiki ta’ Finanzjament ġiet żviluppata għal żewġ użi potenzjali:

1. Din għandha l-potenzjal li fil-bidu tintuża bħala għajnuna għall-**awditjar** tal-oqfsa ta’ politika u għall-identifikazzjoni tal-linja bażi tas-sitwazzjonijiet kurrenti.
2. Wara perjodu ta’ tibdil u implimentazzjoni tal-politiki, din għandha l-potenzjal li tintuża għall-**monitoraġġ** tal-implimentazzjoni tal-politiki, l-identifikazzjoni u r-rikonoxximent tal-progress u l-iżviluppi li jsiru.

Din l-għodda ta’ awtoevalwazzjoni kienet imfassla biex tintuża minn min ifassal il-politika li huwa responsabbli għall-iżvilupp u l-implimentazzjoni ta’ politiki għall-edukazzjoni inklużiva fil-livelli nazzjonali, reġjonali u/jew lokali. L-għodda għandha l-intenzjoni ċara li tgħin fir-riflessjoni dwar il-politiki ta’ finanzjament għall-edukazzjoni inklużiva lil dawk li jieħdu d-deċiżjonijiet li jaħdmu fis-setturi soċjali differenti – edukazzjoni, saħħa, welfare, eċċ. – fil-livelli nazzjonali, reġjonali u/jew lokali.

Meta tintuża ma’ gruppi ta’ professjonisti, l-informazzjoni li tinġabar permezz tal-għodda għandha l-potenzjal li:

* + tippromwovi diskussjonijiet dwar kwistjonijiet prinċipali kondiviżi;
  + twassal għal fehim kondiviż tal-kunċetti ewlenin fis-setturi kollha;
  + tipprovdi mmappjar tal-ostakoli perċepiti u l-faċilitaturi għall-implimentazzjoni tal-politika ta’ finanzjament;
  + tgħin ir-riflessjoni fi grupp li twassal għall-identifikazzjoni ta’ għanijiet u prijoritajiet kondiviżi għal azzjoni futura.

It-tlestija tal-għodda ta’ awtoevalwazzjoni

It-tabelli ta’ hawn taħt huma bbażati fuq l-idea ta’ **kontinwu progressiv** fl-iżvilupp ta’ politiki komprensivi għall-finanzjament ta’ sistemi tal-edukazzjoni inklużiva.

Kull tabella fiha żewġ kolonni ta’ test li jirrappreżentaw l-estremitajiet tas-sitwazzjonijiet ta’ politika kurrenti (il-punti tal-bidu tal-politiki u s-sitwazzjonijiet ta’ politika ideali). Dawn huma separati minn kolonni oskurati.

It-test fil-kolonna tax-xellug jindika l-**punti tal-bidu tal-politika** – jiġifieri qed tittieħed azzjoni ta’ politika limitata jew l-ebda azzjoni relatata mal-qasam speċifiku.

Bejn il-kolonni tat-test tal-punti tal-bidu tal-politika u s-sitwazzjonijiet ta’ politika ideali, hemm għadd ta’ kolonni oskurati li fihom ⇒ simboli ta’ vleġeġ. Dawn jindikaw kontinwu progressiv lejn is-sitwazzjoni ta’ politika ideali.

Il-kolonna li jmiss fiha test li jindika **sitwazzjonijiet ta’ politika ideali** – jiġifieri hemm azzjoni ta’ politika komprensiva u inkorporata li qed tittieħed fir-rigward ta’ qasam speċifiku.

Imbagħad hemm kolonna għat-tniżżil ta’ **evidenza** u **kummenti** li jista’ jkun hemm. Dan jippermetti l-utenti jipprovdu informazzjoni dwar is-sorsi tal-assessjar tagħhom, kif ukoll kjarifiki jew kummenti evalwattivi relatati ma’ affarijiet speċifiċi. Ir-rekordjar ta’ informazzjoni bħal din jista’ jintuża bħala l-bażi għal diskussjoni madwar l-evidenza għall-oqsma li wieħed jista’ jibni fuqhom u l-oqsma għall-iżvilupp.

L-aħħar kolonna hija għat-tniżżil tal-**prijoritajiet potenzjali** u **l-passi li jistgħu jittieħdu**. Din hija pprovduta sabiex l-utenti jkunu jistgħu jidentifikaw il-passi li jistgħu jieħdu relatati ma’ affarijiet speċifiċi.

Permezz tal-ikkompletar tal-punti kollha fit-tabelli, wieħed ikun jista’ jara profil perċepit ġenerali tal-punti pożittivi u l-isfidi fis-sitwazzjoni ta’ politika kurrenti.

L-għodda ma tipprovdi ebda “klassifikazzjoni” għas-⇒simboli bil-vleġeġ li jindikaw il-kontinwu progressiv. L-intenzjoni hija li l-pajjiżi/utenti jiddiskutu u jaqblu fuq l-iskala tal-klassifikazzjoni tagħhom stess li tikkollega ma’ għodod simili li jistgħu jużaw, u li japplikaw tikketti għall-punti pożittivi tal-politika u l-oqsma għar-riflessjoni diġà użati fil-kuntesti tal-ħidma tagħhom stess.

L-utenti għandhom jindikaw il-pożizzjoni fuq il-kontinwu tal-politiki kurrenti ta’ pajjiżhom. Dan se jibni profil ġenerali tal-punti pożittivi perċepiti u l-oqsma għar-riflessjoni tal-istrateġiji kurrenti relatati mal-finanzjament tas-sistemi ta’ edukazzjoni inklużiva. L-istakeholders jistgħu jużaw dan biex jidentifikaw oqsma li jistgħu jibnu fuqhom u oqsma għall-iżvilupp.

Proċess bħal dan huwa meqjus vitali biex jinstabu soluzzjonijiet sabiex jiġu superati l-ostakoli u identifikati l-azzjonijiet ta’ politika prijoritarji konnessi mal-qafas tal-kwistjonijet, l-għanijiet u l-objettivi tal-finanzjament tal-politiki.

Il-kwistjonijiet transettorjali, l-għanijiet u l-objettivi tal-finanzjament tal-politiki jidhru fit-tabelli kif ġej:

* L-erba’ kwistjonijiet transettorjali huma ppreżentati bħala intestaturi tat-taqsimiet.
* L-għanijiet ta’ politika huma ppreżentati bħala subintestaturi. Dawn huma ppreżentati bħala mistoqsijiet ewlenin għall-kunsiderazzjoni u l-evalwazzjoni globali.
* L-objettivi speċifiċi tal-politiki ta’ finanzjament huma l-elementi li jridu jiġu kklassifikati. Dawn huma ppreżentati bħala dikjarazzjonijiet opposti f’kull tarf ta’ kontinwu progressiv.

L-adattament tal-għodda ta’ awtoevalwazzjoni

Il-materjal huwa ppreżentat fit-tabelli bħala sors miftuħ u jista’ jiġi adattat u żviluppat biex jissodisfa sitwazzjonijiet speċifiċi ta’ pajjiż jew lokali skont kif meħtieġ (jekk jogħġbok irreferi għal-[Liċenzja ta’ Creative Commons](#CC) f’dan id-dokument għal iktar dettalji). L-għodda kurrenti għandha l-potenzjal li tiġi adattata mill-istakeholders tal-pajjiż għall-użu f’sitwazzjonijiet speċifiċi fil-livell reġjonali jew lokali. Din għandha wkoll il-potenzjal li tiġi adattata f’verżjonijiet differenti għall-użu ma’ gruppi ta’ skejjel jew skejjel individwali, possibbilment bl-użu ta’ formats jew midja ta’ preżentazzjoni differenti.

Huwa ttamat li l-utenti jkunu jistgħu jadattaw il-materjali f’diversi modi, skont dak li huwa l-aħjar għall-ħtiġijiet tagħhom.

Taqsima 1: Il-ħtieġa li jiġi żgurat li l-istudenti kollha jiġu inklużi b’mod effettiv f’opportunitajiet edukattivi xierqa

1.1 Sa liema grad hemm impenn ta’ politika transettorjali lejn id-dritt għall-edukazzjoni inklużiva għall-istudenti kollha?

| **Punti tal-bidu tal-politika** | ⇒ | ⇒ | ⇒ | ⇒ | ⇒ | **Sitwazzjonijiet ta’ politika ideali** | **Evidenza/kummenti** | **Prijoritajiet potenzjali/passi li jistgħu jittieħdu** |
| --- | --- | --- | --- | --- | --- | --- | --- | --- |
| 1.1.1 Hemmimpenn finanzjarju lejn l-edukazzjoni inklużiva limitat jew l-ebda impenn | ⇒ | ⇒ | ⇒ | ⇒ | ⇒ | L-impenn finanzjarju lejn l-edukazzjoni inklużiva huwa ddikjarat b’mod ċar u implimentat |  |  |
| 1.1.2 Hemmimpenn finanzjarju lejn l-eċċellenza għall-istakeholders tas-sistema kollha limitat jew l-ebda impenn | ⇒ | ⇒ | ⇒ | ⇒ | ⇒ | L-impenn finanzjarju lejn l-eċċellenza għall-istakeholders tas-sistema kollha huwa ddikjarat b’mod ċar u implimentat |  |  |
| 1.1.3 Hemm impenn lejn l-iżvilupp ta’ miżuri ta’ sostenn differenti u b’riżorsi adegwati għall-istudenti u l-istakeholders limitat jew l-ebda impenn | ⇒ | ⇒ | ⇒ | ⇒ | ⇒ | L-impenn lejn l-iżvilupp ta’ miżuri ta’ sostenn differenti u b’riżorsi adegwati għall-istudenti u l-istakeholders huwa ddikjarat b’mod ċar u implimentat |  |  |

1.2 Sa liema punt il-mekkaniżmi tal-provvista ta’ riżorsi jgħinu l-implimentazzjoni tal-edukazzjoni inklużiva fil-kuntesti lokali bl-użu ta’ approċċ ibbażat fuq il-komunità?

| **Punti tal-bidu tal-politika** | ⇒ | ⇒ | ⇒ | ⇒ | ⇒ | **Sitwazzjonijiet ta’ politika ideali** | **Evidenza/kummenti** | **Prijoritajiet potenzjali/passi li jistgħu jittieħdu** |
| --- | --- | --- | --- | --- | --- | --- | --- | --- |
| 1.2.1 Ir-riżorsi meħtieġa għall-implimentazzjoni tal-edukazzjoni inklużiva bħala kompitu u qasam ta’ responsabbiltà ewlieni fil-livelli kollha ta’ teħid deċiżjonijiet (il-livell nazzjonali, lokali u tal-iskola) mhumiex disponibbli | ⇒ | ⇒ | ⇒ | ⇒ | ⇒ | Ir-riżorsi meħtieġa għall-implimentazzjoni tal-edukazzjoni inklużiva bħala kompitu u qasam ta’ responsabbiltà ewlieni fil-livelli kollha ta’ teħid deċiżjonijiet (il-livell nazzjonali, lokali u tal-iskola) huma disponibbli b’mod mifrux |  |  |
| 1.2.2 Ir-riżorsi meħtieġa għall-iskejjel biex jimplimentaw ir-responsabbiltà soċjali tagħhom lejn l-edukazzjoni inklużiva mhumiex disponibbli | ⇒ | ⇒ | ⇒ | ⇒ | ⇒ | Ir-riżorsi meħtieġa għall-iskejjel biex jimplimentaw ir-responsabbiltà soċjali tagħhom lejn l-edukazzjoni inklużiva huma disponibbli b’mod mifrux |  |  |
| 1.2.3 Ir-riżorsi speċifiċi u mmirati meħtieġa għall-iskejjel biex jissodisfaw il-firxa sħiħa ta’ ħtiġijiet differenti tal-istudenti mhumiex disponibbli | ⇒ | ⇒ | ⇒ | ⇒ | ⇒ | Ir-riżorsi speċifiċi u mmirati meħtieġa għall-iskejjel biex jissodisfaw il-firxa sħiħa ta’ ħtiġijiet differenti tal-istudenti huma disponibbli b’mod mifrux |  |  |

1.3 Sa liema punt il-mekkaniżmi tal-provvista ta’ riżorsi jsostnu l-iżvilupp u l-bini tal-kapaċità tal-iskejjel għall-edukazzjoni inklużiva?

| **Punti tal-bidu tal-politika** | ⇒ | ⇒ | ⇒ | ⇒ | ⇒ | **Sitwazzjonijiet ta’ politika ideali** | **Evidenza/kummenti** | **Prijoritajiet potenzjali/passi li jistgħu jittieħdu** |
| --- | --- | --- | --- | --- | --- | --- | --- | --- |
| 1.3.1 Hemm żbilanċ bejn l-approċċi ta’ finanzjament ibbażati fuq il-ħtiġijiet (input) u l-approċċi ta’ finanzjament tal-iskola sħiħa (throughput) | ⇒ | ⇒ | ⇒ | ⇒ | ⇒ | Hemm bilanċ sostenibbli bejn l-approċċi ta’ finanzjament tal-iskola sħiħa (throughput) u l-approċċi ta’ finanzjament ibbażati fuq il-ħtiġijiet (input) li huwa implimentat b’mod effettiv |  |  |
| 1.3.2 Hemm riżorsi għall-iżvilupp ta’ komunitajiet tat-tagħlim inklużiv limitati jew l-ebda riżorsi | ⇒ | ⇒ | ⇒ | ⇒ | ⇒ | Hemm firxa wiesgħa ta’ riżorsi għall-iżvilupp ta’ komunitajiet tat-tagħlim inklużiv disponibbli |  |  |

Taqsima 2. Il-ħtieġa li jiġi promoss approċċ lejn l-edukazzjoni inklużiva imsejjes fuq l-iżvilupp tal-iskola

2.1 Hemm inċentivi għall-provvista ta’ ambjenti ta’ tagħlim ta’ sostenn disponibbli għall-iskejjel kollha?

| **Punti tal-bidu tal-politika** | ⇒ | ⇒ | ⇒ | ⇒ | ⇒ | **Sitwazzjonijiet ta’ politika ideali** | **Evidenza/kummenti** | **Prijoritajiet potenzjali/passi li jistgħu jittieħdu** |
| --- | --- | --- | --- | --- | --- | --- | --- | --- |
| 2.1.1 Hemmgħajnuna finanzjarja mmirata disponibbli għall-iskejjel u l-istudenti f’riskju li ma jlaħħqux mal-livell mistenni limitata jew l-ebda għajnuna | ⇒ | ⇒ | ⇒ | ⇒ | ⇒ | Hemm firxa ta’ possibbiltajiet ta’ għajnuna finanzjarja mmirata disponibbli għall-iskejjel u l-istudenti f’riskju li ma jlaħħqux mal-livell mistenni |  |  |
| 2.1.2 Hemm riżorsi limitati jew l-ebda riżorsi disponibbli biex isostnu l-ħidma effettiva fin-netwerks tat-tagħlim | ⇒ | ⇒ | ⇒ | ⇒ | ⇒ | Hemm firxa wiesgħa ta’ riżorsi disponibbli biex isostnu l-ħidma effettiva fin-netwerks tat-tagħlim |  |  |

2.2 Sa liema punt l-iskejjel huma megħjuna biex ikunu awtonomi fir-responsabbiltà tagħhom biex jissodisfaw il-ħtiġijiet tal-istudenti kollha?

| **Punti tal-bidu tal-politika** | ⇒ | ⇒ | ⇒ | ⇒ | ⇒ | **Sitwazzjonijiet ta’ politika ideali** | **Evidenza/kummenti** | **Prijoritajiet potenzjali/passi li jistgħu jittieħdu** |
| --- | --- | --- | --- | --- | --- | --- | --- | --- |
| 2.2.1 Hemm livelli ta’ flessibbiltà limitati jew l-ebda flessibbiltà fl-użu tal-finanzjament pubbliku | ⇒ | ⇒ | ⇒ | ⇒ | ⇒ | Hemm gradi ta’ flessibbiltà dikjarati b’mod ċar u mmonitorjati b’mod effettiv fl-użu tal-finanzjament pubbliku |  |  |
| 2.2.2 Hemm flessibbiltà limitata jew l-ebda flessibbiltà fil-livell tal-iskola fuq kurrikuli, assessjar u allokazzjoni tar-riżorsi | ⇒ | ⇒ | ⇒ | ⇒ | ⇒ | Hemm livelli ta’ flessibbiltà dikjarati b’mod ċar u mmonitorjati b’mod effettiv fuq kurrikuli, assessjar u allokazzjoni tar-riżorsi |  |  |

2.3 Sa liema punt l-implimentazzjoni tal-edukazzjoni inklużiva hija inkorporata fil-mekkaniżmi tal-assigurazzjoni tal-kwalità fil-livell tal-iskola?

| **Punti tal-bidu tal-politika** | ⇒ | ⇒ | ⇒ | ⇒ | ⇒ | **Sitwazzjonijiet ta’ politika ideali** | **Evidenza/kummenti** | **Prijoritajiet potenzjali/passi li jistgħu jittieħdu** |
| --- | --- | --- | --- | --- | --- | --- | --- | --- |
| 2.3.1 Hemm riżorsi limitati jew l-ebda riżorsi disponibbli biex isostnu l-iskejjel fl-implimentazzjoni ta’ tmexxija distribwita | ⇒ | ⇒ | ⇒ | ⇒ | ⇒ | Hemm firxa wiesgħa ta’ riżorsi disponibbli biex isostnu l-iskejjel fl-implimentazzjoni ta’ tmexxija distribwita |  |  |
| 2.3.2 Ma hemmx stabbilit qafas ta’ mekkaniżmi ta’ provvista ta’ riżorsi li huma meħtieġa għal ambjenti tat-tagħlim ta’ sostenn u innovattivi | ⇒ | ⇒ | ⇒ | ⇒ | ⇒ | Hemm stabbilit qafas ta’ mekkaniżmi ta’ provvista ta’ riżorsi li huma meħtieġa għal ambjenti tat-tagħlim ta’ sostenn u innovattivi |  |  |

Taqsima 3. Il-ħtieġa ta’ provvista ta’ ambjenti ta’ tagħlim innovattivi u flessibbli

3.1 Sa liema punt is-sistemi ta’ provvista ta’ riżorsi u sostenn jippromwovu strateġiji ta’ bini tal-kapaċità fil-livelli differenti tas-sistema?

| **Punti tal-bidu tal-politika** | ⇒ | ⇒ | ⇒ | ⇒ | ⇒ | **Sitwazzjonijiet ta’ politika ideali** | **Evidenza/kummenti** | **Prijoritajiet potenzjali/passi li jistgħu jittieħdu** |
| --- | --- | --- | --- | --- | --- | --- | --- | --- |
| 3.1.1 Ir-riżorsi biex isostnu strateġiji ta’ bini tal-kapaċità bbażati fuq il-komunità lokali mhumiex disponibbli | ⇒ | ⇒ | ⇒ | ⇒ | ⇒ | Hemm riżorsi disponibbli b’mod mifrux li jsostnu strateġiji ta’ bini tal-kapaċità bbażati fuq il-komunità lokali |  |  |
| 3.1.2 Hemm riżorsi limitati jew l-ebda riżorsi disponibbli biex isostnu strateġiji ta’ bini tal-kapaċità bbażati fuq l-iskola | ⇒ | ⇒ | ⇒ | ⇒ | ⇒ | Hemm firxa wiesgħa ta’ riżorsi li jsostnu strateġiji ta’ bini tal-kapaċità bbażati fuq l-iskola disponibbli |  |  |
| 3.1.3 Hemm riżorsi limitati jew l-ebda riżorsi li huma speċifiċi u mmirati għal strateġiji ta’ bini tal-kapaċità bbażati fuq il-provvista ta’ sostenn estern għall-ħtiġijiet tal-istudenti | ⇒ | ⇒ | ⇒ | ⇒ | ⇒ | Ir-riżorsi speċifiċi u mmirati għal strateġiji ta’ bini tal-kapaċità bbażati fuq il-provvista ta’ sostenn estern għall-ħtiġijiet tal-istudenti huma disponibbli b’mod mifrux |  |  |

3.2 Sa liema punt l-ambjenti speċjali u separati huma megħjuna b’mod effettiv biex jaġixxu bħala riżorsa għall-ambjenti mainstream?

| **Punti tal-bidu tal-politika** | ⇒ | ⇒ | ⇒ | ⇒ | ⇒ | **Sitwazzjonijiet ta’ politika ideali** | **Evidenza/kummenti** | **Prijoritajiet potenzjali/passi li jistgħu jittieħdu** |
| --- | --- | --- | --- | --- | --- | --- | --- | --- |
| 3.2.1 Hemm inċentivi limitati jew l-ebda inċentivi biex l-ambjenti speċjali jaġixxu bħala ċentri ta’ riżorsi li jsostnu s-settur mainstream | ⇒ | ⇒ | ⇒ | ⇒ | ⇒ | Hemm firxa ta’ inċentivi disponibbli biex l-ambjenti speċjali jaġixxu bħala ċentri ta’ riżorsi li jsostnu s-settur mainstream |  |  |
| 3.2.2 Ir-riżorsi meħtieġa biex jiġi żgurat li l-kwistjonijiet tal-edukazzjoni inklużiva jkunu inkorporati fit-taħriġ kollu ta’ qabel u matul il-karriera tal-ispeċjalisti li jaħdmu f’ambjenti separati mhumiex disponibbli | ⇒ | ⇒ | ⇒ | ⇒ | ⇒ | Hemm firxa ta’ riżorsi biex jiġi żgurat li l-kwistjonijiet tal-edukazzjoni inklużiva jkunu inkorporati fit-taħriġ kollu ta’ qabel u matul il-karriera tal-ispeċjalisti li jaħdmu f’ambjenti separati |  |  |

3.3 Sa liema punt l-edukazzjoni inklużiva hija inkorporata fl-opportunitajiet kollha ta’ żvilupp professjonali?

| **Punti tal-bidu tal-politika** | ⇒ | ⇒ | ⇒ | ⇒ | ⇒ | **Sitwazzjonijiet ta’ politika ideali** | **Evidenza/kummenti** | **Prijoritajiet potenzjali/passi li jistgħu jittieħdu** |
| --- | --- | --- | --- | --- | --- | --- | --- | --- |
| 3.3.1 Hemm riżorsi limitati jew l-ebda riżorsi għall-inkorporazzjoni tal-edukazzjoni inklużiva fl-opportunitajiet kollha ta’ taħriġ/edukazzjoni għall-għalliema | ⇒ | ⇒ | ⇒ | ⇒ | ⇒ | Ir-riżorsi meħtieġa għall-inkorporazzjoni tal-edukazzjoni inklużiva fl-opportunitajiet kollha ta’ taħriġ/edukazzjoni għall-għalliema huma disponibbli b’mod mifrux |  |  |
| 3.3.2 Hemm riżorsi limitati jew l-ebda riżorsi għall-promozzjoni tal-kapaċitajiet tat-tmexxija għall-iżvilupp ta’ skejjel inklużivi | ⇒ | ⇒ | ⇒ | ⇒ | ⇒ | Ir-riżorsi meħtieġa għall-promozzjoni tal-kapaċitajiet tat-tmexxija għall-iżvilupp ta’ skejjel inklużivi huma disponibbli b’mod mifrux |  |  |
| 3.3.3 Hemm riżorsi limitati jew l-ebda riżorsi għall-inklużjoni tal-ġenituri fl-opportunitajiet ta’ taħriġ/żvilupp | ⇒ | ⇒ | ⇒ | ⇒ | ⇒ | Ir-riżorsi meħtieġa għall-inklużjoni tal-ġenituri fl-opportunitajiet ta’ taħriġ/żvilupp huma disponibbli b’mod mifrux |  |  |

Taqsima 4. Il-ħtieġa li jiġu żgurati sistemi ta’ edukazzjoni inklużiva trasparenti u responsabbli

4.1 Hemm strateġiji ta’ governanza b’diversi livelli u diversi stakeholders li jippromwovu sistemi koordinati b’mod effettiv għall-edukazzjoni inklużiva?

| **Punti tal-bidu tal-politika** | ⇒ | ⇒ | ⇒ | ⇒ | ⇒ | **Sitwazzjonijiet ta’ politika ideali** | **Evidenza/kummenti** | **Prijoritajiet potenzjali/passi li jistgħu jittieħdu** |
| --- | --- | --- | --- | --- | --- | --- | --- | --- |
| 4.1.1 Il-mekkaniżmi ta’ governanza u ta’ provvista ta’ riżorsi meħtieġa biex jippromwovu u jiggwidaw il-ħidma tan-netwerks tal-iskejjel mhumiex stabbiliti | ⇒ | ⇒ | ⇒ | ⇒ | ⇒ | Il-mekkaniżmi ta’ governanza u ta’ provvista ta’ riżorsi effettivi meħtieġa biex jippromwovu u jiggwidaw il-ħidma tan-netwerks tal-iskejjel huma stabbiliti u implimentati b’mod mifrux |  |  |
| 4.1.2 Il-mekkaniżmi ta’ governanza u ta’ provvista ta’ riżorsi meħtieġa biex jippromwovu u jiggwidaw, fil-livell lokali, il-kollaborazzjoni orizzontali, l-allokazzjoni tar-riżorsi u t-teħid ta’ deċiżjonijiet ġewwa u bejn il-komunitajiet lokali mhumiex stabbiliti | ⇒ | ⇒ | ⇒ | ⇒ | ⇒ | Il-mekkaniżmi ta’ governanza u ta’ provvista ta’ riżorsi meħtieġa biex jippromwovu u jiggwidaw, fil-livell lokali, il-kollaborazzjoni orizzontali, l-allokazzjoni tar-riżorsi u t-teħid ta’ deċiżjonijiet ġewwa u matul il-komunitajiet lokali huma stabbiliti u implimentati b’mod mifrux |  |  |
| 4.1.3 Il-mekkaniżmi ta’ governanza u ta’ provvista ta’ riżorsi meħtieġa biex jiżguraw qafas ta’ sostenn interdixxiplinari professjonali u effettiv mhumiex stabbiliti | ⇒ | ⇒ | ⇒ | ⇒ | ⇒ | Il-mekkaniżmi ta’ governanza u ta’ provvista ta’ riżorsi meħtieġa biex jiżguraw qafas ta’ sostenn interdixxiplinari professjonali u effettiv huma stabbiliti u implimentati b’mod mifrux |  |  |
| 4.1.4 Ir-riżorsi meħtieġa biex jiżguraw qafas ta’ governanza interministerjali effettiv u effiċjenti mhumiex stabbiliti | ⇒ | ⇒ | ⇒ | ⇒ | ⇒ | Hemm riżorsi dedikati biex jiġi żgurat li jkun hemm qafas ta’ governanza interministerjali effettiv u effiċjenti |  |  |

4.2 Sa liema punt iċ-ċaqliq minn mekkaniżmi ta’ kontroll proċedurali għal sistemi fejn l-istakeholders ewlenin jinżammu responsabbli b’mod ċar għall-edukazzjoni inklużiva kien sostnut u mwettaq?

| **Punti tal-bidu tal-politika** | ⇒ | ⇒ | ⇒ | ⇒ | ⇒ | **Sitwazzjonijiet ta’ politika ideali** | **Evidenza/kummenti** | **Prijoritajiet potenzjali/passi li jistgħu jittieħdu** |
| --- | --- | --- | --- | --- | --- | --- | --- | --- |
| 4.2.1 Ma hemm l-ebda konnessjoni bejn il-finanzjament tal-edukazzjoni inklużiva u l-ippjanar tar-riżorsi bbażat fuq l-evidenza | ⇒ | ⇒ | ⇒ | ⇒ | ⇒ | Il-konnessjoni bejn il-finanzjament tal-edukazzjoni inklużiva u l-ippjanar tar-riżorsi bbażat fuq l-evidenza hija ċara u inkorporata fil-politika u l-implimentazzjoni |  |  |
| 4.2.2 Ir-riżorsi meħtieġa għall-implimentazzjoni ta’ mekkaniżmi ta’ monitoraġġ li jikkollegaw l-użu tar-riżorsi mill-iskejjel mal-evidenza tal-progress lejn l-għanijiet ta’ effiċjenza u ekwità mhumiex stabbiliti | ⇒ | ⇒ | ⇒ | ⇒ | ⇒ | Hemm riżorsi dedikati għall-implimentazzjoni ta’ mekkaniżmi ta’ monitoraġġ li jikkollegaw l-użu tar-riżorsi mill-iskejjel mal-evidenza tal-progress lejn l-għanijiet ta’ effiċjenza u ekwità |  |  |
| 4.2.3 Il-finanzjament tal-edukazzjoni inklużiva mhuwiex konness mal-qafas ta’ għanijiet u indikaturi tas-sistemi għall-edukazzjoni inklużiva | ⇒ | ⇒ | ⇒ | ⇒ | ⇒ | Il-finanzjament tal-edukazzjoni inklużiva huwa konness ma’ u mmappjat kontra qafas ta’ għanijiet u indikaturi tas-sistemi għall-edukazzjoni inklużiva |  |  |
| 4.2.4 Ir-riżorsi meħtieġa għall-inkorporazzjoni tal-kwistjonijiet tal-edukazzjoni inklużiva fil-mekkaniżmi kollha ta’ rappurtaġġ u tixrid mhumiex stabbiliti | ⇒ | ⇒ | ⇒ | ⇒ | ⇒ | Hemm riżorsi dedikati għall-inkorporazzjoni effettiva tal-kwistjonijiet tal-edukazzjoni inklużiva fil-mekkaniżmi kollha ta’ rappurtaġġ u tixrid |  |  |

4.3 Sa liema punt l-għanijiet u l-objettivi għall-edukazzjoni inklużiva jifformaw il-bażi tal-qafas tal-assigurazzjoni tal-kwalità?

| **Punti tal-bidu tal-politika** | ⇒ | ⇒ | ⇒ | ⇒ | ⇒ | **Sitwazzjonijiet ta’ politika ideali** | **Evidenza/kummenti** | **Prijoritajiet potenzjali/passi li jistgħu jittieħdu** |
| --- | --- | --- | --- | --- | --- | --- | --- | --- |
| 4.3.1 Il-mekkaniżmi ta’ provvista tar-riżorsi meħtieġa biex jiżguraw li l-kwistjonijiet tal-edukazzjoni inklużiva huma inkorporati fis-sistemi kollha tal-assigurazzjoni tal-kwalità mhumiex evidenti jew stabbiliti | ⇒ | ⇒ | ⇒ | ⇒ | ⇒ | Hemm mekkaniżmi ta’ provvista tar-riżorsi ċari u effettivi biex jiżguraw li l-kwistjonijiet tal-edukazzjoni inklużiva huma inkorporati fis-sistemi kollha tal-assigurazzjoni tal-kwalità |  |  |
| 4.3.2 Ir-riżorsi meħtieġa għall-iżvilupp u l-implimentazzjoni tal-għodod u l-mekkaniżmi tal-assigurazzjoni tal-kwalità tal-edukazzjoni inklużiva mhumiex stabbiliti | ⇒ | ⇒ | ⇒ | ⇒ | ⇒ | Ir-riżorsi meħtieġa għall-iżvilupp u l-implimentazzjoni tal-għodod u l-mekkaniżmi tal-assigurazzjoni tal-kwalità tal-edukazzjoni inklużiva huma stabbiliti u qed jaħdmu b’mod effettiv |  |  |